লিওনেল মেসি নেই। সিনিয়র খেলোয়াড় হিসেবে বার্সাকে একাই টানছেন সুয়ারেজ। এল ক্যাসিকোতে হ্যাটট্রিকের পর পরশু পেয়েছেন জোড়া গোল। ১১ মিনিটে বার্সাকে এগিয়ে দেন এই উরুগুইয়ান ফরওয়ার্ড। ৩৫ মিনিট ভায়েকানোকে সমতায় ফেরান হোসে অ্যাঞ্জেল পোজো। ৫৭ মিনিটে বার্সাকে হতভম্ব করে স্বাগতিকরা এগিয়ে যায় গার্সিয়া রিভেরার গোলে। ৮৭ মিনিটে উসমানে ডেম্বেলের গোলে হার এড়ায় বার্সা। ৯০ মিনিটে মঞ্চ আলো করে বার্সাকে জয় এনে দেন সুয়ারেজ।